Komission direktiivi 2004/59/EY, annettu 23 päivänä huhtikuuta 2004, neuvoston direktiivin 90/642/ETY muuttamisesta siinä vahvistettujen bromopropylaatin enimmäismäärien osalta (ETA:n kannalta merkityksellinen teksti)



Virallinen lehti nro L 120 , 24/04/2004 s. 0030 - 0038



Komission direktiivi 2004/59/EY, annettu 23 päivänä huhtikuuta 2004, neuvoston direktiivin 90/642/ETY muuttamisesta siinä vahvistettujen bromopropylaatin enimmäismäärien osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset 27 päivänä marraskuuta 1990 annetun neuvoston direktiivin 90/642/ETY(1) ja erityisesti sen 7 artiklan sekä katsoo seuraavaa: (1) Neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annetussa komission asetuksessa (EY) N:o 2076/2002(2) annetaan tietyille jäsenvaltioille lupa pitää 30 päivään kesäkuuta 2007 asti voimassa sellaisia tiettyjä aineita sisältävien kasvinsuojeluaineiden luvat, joiden sisällyttämättä jättämisestä neuvoston direktiivin 91/414/ETY(3) liitteeseen I asetuksessa säädetään. (2) Jäämien enimmäismäärät vahvistetaan sen mukaan, mikä on kasveille tehokkaan suojan antava pienin mahdollinen määrä torjunta-ainetta käytettäessä sitä niin, että jäämä on mahdollisimman pieni sekä toksikologisesti hyväksyttävä etenkin arvioitaessa saantia ravinnon mukana. (3) Jäämien enimmäismääriksi vahvistetaan analyysiherkkyyden alaraja, kun kasvinsuojeluaineiden sallitusta käytöstä ei aiheudu elintarvikkeisiin tai niiden pinnalle havaittavissa olevia torjunta-aineiden jäämiä tai kun sallittua käyttöä ei ole tai kun jäsenvaltioiden salliman käytön tukena ei ole ollut tarvittavia tietoja tai kun kolmansissa maissa käytön tukena ei ole ollut tarvittavia tietoja ja käytöstä on aiheutunut torjunta-aineiden jäämiä yhteisön markkinoille mahdollisesti tuleviin elintarvikkeisiin tai niiden pinnalle. (4) Torjunta-ainejäämien enimmäismääriä olisi arvioitava jatkuvasti uudelleen. Niitä voidaan muuttaa uusien käyttötapojen ja uusien tietojen huomioon ottamiseksi. (5) Komissiolle on annettu tietoja direktiivin 91/414/ETY piiriin kuuluvista olennaisista käyttötarkoituksista bromopropylaatin osalta. Tiedot ovat riittävä perusta sen arvioimiseksi, millainen on bromopropylaatin saanti Euroopan kuluttajien keskuudessa. (6) Bromopropylaatin käyttöluvat on peruutettava 31 päivään heinäkuuta 2007 mennessä. Ottaen huomioon aika, jossa bromopropylaatin jäämät poistuvat elintarvikeketjusta, on aiheellista, että näihin olennaisiin käyttötarkoituksiin liittyvät väliaikaiset jäämien enimmäismäärät tarkistetaan 31 päivään joulukuuta 2008 mennessä. (7) Kuluttajien elinikäinen altistuminen bromopropylaatille kyseisen torjunta-aineen jäämiä mahdollisesti sisältävien elintarvikkeiden välityksellä on arvioitu. On laskettu, että muutetut jäämien enimmäismäärät takaavat, ettei hyväksyttävä päiväsaanti ylity. (8) Kuluttajien akuutti altistuminen bromopropylaatille kyseisen torjunta-aineen jäämiä mahdollisesti sisältävien elintarvikkeiden välityksellä on arvioitu. On laskettu, että muutetut jäämien enimmäismäärät takaavat, ettei akuutin altistumisen viiteannos ylity. (9) Siksi on aiheellista muuttaa bromopropylaatin jäämien enimmäismääriä. (10) Direktiiviä 90/642/ETY olisi siksi muutettava vastaavasti. (11) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 90/642/ETY liitteessä II olevat bromopropylaatin jäämien enimmäismäärät tämän direktiivin liitteessä olevilla määrillä. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 24 päivänä lokakuuta 2004. Niiden on toimitettava nämä säännökset kirjallisina komissiolle sekä kyseisiä säännöksiä ja tätä direktiiviä koskeva vastaavuustaulukko viipymättä. Jäsenvaltioiden on sovellettava näitä säännöksiä 25 päivästä lokakuuta 2004 Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä huhtikuuta 2004. Komission puolesta David Byrne Komission jäsen (1) EYVL L 350, 14.12.1990, s. 71. Direktiivi sellaisena kuin se on viimeksi muutettuna komission direktiivillä 2004/2/EY (EUVL L 14, 21.1.2004, s. 10). (2) EYVL L 319, 23.11.2002, s. 3. Asetus sellaisena kuin se on viimeksi muutettuna asetuksella (EY) N:o 1336/2003 (EUVL L 187, 26.7.2003, s. 21). (3) EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2004/20/EY (EUVL L 70, 9.3.2004, s. 32). LIITE ">TAULUKON PAIKKA>"